ERÉNYES NŐ
- Mit együnk? - Tteokbokkit!
- Én sundae-t akarok! - Elég legyen!
- Miért késtél? - Nem akarok dolgozni menni.
Sosem akarsz.
Hát ez az!
Ott van.
Ez jó?
- Kiváló. - Hogy fizetsz?
- A számládhoz írtam. - Mentem.
- Viszlát! - Viszlát!
- Üdv! - Rég láttam!
- Hogy van? - Jól.
- Hogy vagy, drágám? - Helló!
Hogy vagytok, lányok?
- Jól néz ki. - Még szép.
VÁROSI KÉPVISELŐJELÖLT MISS CSILI VERSENY
GEUMJE, 1992
Talán Mi-suk is indulhatna, nem?
Min?
- A képviselő-választáson? - Dehogy, a Miss Csili szépségversenyen.
Szerintem képviselő előbb lesz belőle.
Miért? Mi bajod az én Mi-sukommal?
Jó, Miss Korea nem lesz belőle,
de egy helyi szépségversenyt simán megnyerhet.
Hadd világosítsalak fel, mivel új vagy itt.
Geumje nemcsak a csilipaprikáról híres, hanem a szép nőkről is.
Minden évben kiemelkedő szépségű nők nyerik meg a versenyt.
Mégis milyen szépek?
Olyanok.
- Helló! - Jó reggelt!
Jaj, ne!
Üdv!
- Egy tojást kérek. - Látod?
Ő Min-ho anyukája. Fiatalon ő is volt Miss Csili.
Ilyen szép nők nyerik nálunk a szépségversenyt.
Az ezer éve volt.
- Egy kis extra munka? - Igen.
Köszönöm. Viszlát!
Minden eladó!
Kár az eltékozolt szépségéért!
Amúgy mit csinál a plüssökkel? Szemet varr nekik?
Igen, ez a mellékállása egy ideje.
Ilyen szép, és nem gazdag?
Rosszul választott.
Rosszul választott?
Egek!
Felébredtél?
Még több?
Nem éri meg vesződni velük.
Igaz, de annyira édesek!
Így.
A vaksi kis dinó most már mindent lát!
Ez olyan jó érzés.
Nézd!
Csodás.
Jó reggelt!
Jól aludtál? Mosakodj meg! Elkészítem a reggelit.
Szia, kisfiam!
Egek, ennyi zöldséget!
Menjünk!
- Mutasd magad! - Nagy iskolás fiúnak nézel ki.
Kész.
Ez az a táska?
- Ezt küldte az unokatestvéred? - Igen. Jin-hui táskája volt.
Jin-huié? A lányuké?
De piros, az semleges szín.
De Minky Momo bűbájhercegnő van rajta.
JIN-HUI TÁSKÁJA MINKY
- Vehettél volna neki újat. - Szerettem volna.
De még a bérleti díjra is alig telik.
Ezért dolgozom keményen.
A gimi legnagyobb lúzere a főnököm.
Tudom, hogy igyekszel,
de egyre több a kiadás.
- Előkészítőbe kéne küldenünk… - Min-ho! Versenyfutás a kereszteződésig!
Mehet? Felkészülni, vigyázz…
Ne már!
- Kapj el, ha tudsz! - Várjatok meg!
GOCHUJANG PAPRIKAKRÉM
Tudtam. A fiam egy zseni.
Legyen jó napod a suliban!
Emlékszel, mit mondtam neked?
- Mit csinálsz, ha bárki kötekszik? - Beverem az orrát.
Jó ég, de komolyan!
- Mi bajod van? - Miért?
Jeong-suk!
Én megyek.
Szia!
- Szép napot! - Gyere!
Jeong-suk nem változott semmit.
Olyan, mint egy virág a hóvihar közepén. Még ilyen ágrólszakadtan is gyönyörű.
Mi az?
Csak az igazat mondtam.
Te nyomorult kis…
ÜDVÖZÖL AZ ISKOLA
- Menjünk! - Harmadik osztály!
ÉVNYITÓ ÜNNEPSÉG
Álljatok sorba!
- Gyertek velem! - Harmadik osztályosok, erre!
Te, a rövidnadrágban!
Látom, csak egy gyereke van.
Igen, így van.
Én is elérzékenyültem, mikor az első gyerekem lett iskolás.
A másodiknál erre már nem volt időm.
Már a harmadik gyerekem jár ide, másodikos.
És nézze csak!
Négy gyerekem van.
Értem.
Feltenné ezt rá?
Milyen cuki kisbaba!
Köszönöm.
Seo asszony!
Üdvözlöm!
Még nem fizette be Min-ji iskolatejét.
Holnap befizetem.
Rendben. Kérem, ne felejtse el rendezni!
Tavaly ő tanította a második gyerekemet. Egy frusztrált liba.
- Hogyan? - Vénlány.
Látványosan másként bánik a nőkkel, mint a férfiakkal.
Velem mindig hideg és leereszkedő,
a férjemnek meg eljátssza a szende szüzet.
- Egek! - Nem viccelek.
Uramisten!
- Bekakilt a kicsi. - Jaj, ne!
Akkor is irigylem.
Még mindig szingli nőként éli az életét.
- Még biztosan találkozunk. - Hogyne.
- Maga nagyon szép. - Köszönöm. Minden jót!
Nagyon elfoglaltnak tűnsz! Remélem, jól megy ma az üzlet!
Mindig olyan elfoglalt.
HAJBŰBÁJ FODRÁSZAT
- Jesszusom! - Jól van?
- Megsérült? - Ez fáj.
Szia, Ju-ri!
Üdv!
Máris jövök.
Jól van?
- Segítsen fel! - Jó.
- Mi az ördög? - Egek!
Két dauer lesz?
- Igen, - Úgy van.
Dong-u iskolában van?
Igen, nagyon izgult az évnyitó miatt.
Az évnyitó!
- Nem kísérted el? - Dong-u azt mondta, már nem kisbaba.
És hogy évnyitó helyett inkább keressek pénzt csokira.
Okos fiú! Vajon kire ütött?
Meghoztam a rizst.
Amikor elestem, egy csomó kiömlött.
Semmi baj.
Hogy beszélhet így velem?
- Vajon ki az oka, hogy elestem? - Ki az oka?
Maga, természetesen.
Hogyan?
Úgy megdöbbentett a merész ruhája, hogy nekimentem egy talicskának.
Nem tudna nyilvános helyen illendőbb ruhákat viselni?
De, persze, drágám. Úgy lesz, ahogy akarja.
„Úgy lesz, ahogy…”
Azt már nem!
Még hogy „drágám”!
Maga is csak egy… Hogy hívják az ilyeneket?
- Hajadon? - Szingli anya.
Maga egy szingli anya!
Valóban. Szingli vagyok és anya.
Nem vagyok a felesége, senkije.
Hogy mer beleszólni az öltözködésembe?
Tessék?
A neje hajvégei szörnyű töredezettek,
mégsem vágatja le, mert maga hosszan szereti.
Egy nő már engedelmeskedik magának. Én miért tenném?
Hagyjuk! Csak fizesse ki a rizst!
Rendben.
Igaz is.
Elég sokat kiöntött belőle.
Levonom az árát.
Ó, a kávé!
Két cukor, egy tejszín, igaz?
Nem hátrált meg.
Rengeteget ettem mostanában. Fel vagyok puffadva.
Érted?
- Köszönjük, Jeong-suk. - Nincs mit.
Meg kell mondjam,
nincs jobb a házi kosztnál.
Ma este mikor érsz haza?
A szokásos időben, miért?
Geumjében A bárányok hallgatnak megy. Elmehetnénk megnézni.
A bárányok hallgatnak?
Inkább kihagyom.
A gyerekeknél csak az állatokat utálom jobban.
Nincsenek benne igazi bárányok.
Mindegy, úgyis mindig elalszom a filmeken.
Pénzkidobás az egész.
Miért nem gyógyítják meg a néma bárányokat,
ahelyett, hogy moziban mutogatnák őket?
Szánalmas.
Elmentem.
Hogy is lehetek ilyen ostoba!
Biztos kifárasztják a betegek a patikában.
Ugye?
Hát persze.
Azt hittem, marad a szokásos teára.
Ma kezdődött az iskola. Szeretnék bevásárolni.
Értem. Menjen csak!
Köszönöm.
- Elnézést, a heti bérem… - Oda tettem.
Köszönöm, asszonyom.
ÁR: 28 000 VON
GEUMJE HENTESBOLT
Csak én bírom elviselni.
Üdv!
Nahát, Min-ho anyukája!
Rég láttuk utoljára.
Hatvan deka sonkát kérek.
Máris.
Ideje indulnom.
- Adj pár marhacsontot! - Megint?
Egyfolytában drága csontlevessel tömöd. Mire kell a férjednek ennyi energia?
Velő nélkül nem tud teljesíteni az ágyban.
Fiatalkorában elég volt némi sült sonka, hogy egész éjjel ébren tartson.
Biztos elhasználta az összes erejét.
Igazad van.
Jeong-suk is biztos ezért vásárol sonkát.
Ugye? De az ő korukban még sonka se kell.
Elég, ha megvillantja a saját sonkáit, és a férje máris ráugrik.
Ideadná a húsomat?
Máris.
Ugyan, hisz gyereketek is van, ne játszd a szende szüzet!
Túl illedelmes vagy.
Pedig az élet unalmas némi pajzán humor nélkül.
Tessék. Köszönöm. Viszlát!
Ez elég kínos volt.
Mindig így viselkedik.
Rendes, kedves nőnek tűnik, de erre a témára nagyon furcsán reagál.
Miket összehordtak!
„Havi 500 000 von fizetés”?
FEHÉRNEMŰ-ÉRTÉKESÍTÉS OTTHON
„Legyen a maga ura”?
„Szenvedélyes éj”…
Fehérnemű…
Szia!
Az iskolakezdés tiszteletére bulgogit készítek.
Mit szólsz?
Várj!
Mi lett az arcoddal?
Verekedtél?
- Igen. - Hol?
A gyárban.
Összeverekedtél a főnököddel?
Folyamatosan piszkált. Begurultam és behúztam neki néhányat.
Levonja a fizetésemből az orvosi költségeit.
Persze direkt csinálta.
De miért…
Ezek szerint
nem kapsz fizetést?
- Találok másik munkát. - Geumjéban nem vesz fel senki.
Tudom.
Ezért türtőztettem magam ilyen sokáig, pedig mindig szemét módon viselkedett.
De…
ÖNÉLETRAJZ NÉV: HAN JEONG-SUK
Csak hajadonokat alkalmaznak?
Ez nem volt benne a hirdetésben.
Miért nem említetted meg ezt a fontos feltételt?
A munka jellege miatt nem veszünk fel férjezett nőket.
Sajnálom.
Megyek.
- Pedig csinos arca volt. - Ugyan!
Inkább egy csúnya hajadon,
mint egy csinos, de férjezett nő.
Így gondolom én is.
Elnézést…
Igen?
Azt nem értem,
hogy egy benzinkút könyvelésének mi köze a családi állapothoz?
A férjezett nők is tudnak számolni.
Ezt nem értem.
ÁLLÁSHIRDETÉSEK
Üdv!
Örülök, hogy látom,
de a bérleti díjat szívesebben látnám.
Ma akartam odaadni. Máris jövök.
Édesem!
Rám vártál?
Kivetted a pénzt a pléhdobozból?
Igen. Elköltöttem.
Vagyis befektettem.
De szívem!
Azt a bérleti díjra tettük félre!
Tudom.
De ha bejön a számításom, az egész évet ki tudjuk fizetni egyben.
És ha nem jön be?
Akkor mit mondunk a tulajnak?
Ez…
Hogy tehetted ezt?
- Elszórtad az összes pénzt. - Elszórtam?
Szerinted mindent elrontok, igaz?
- Ez nem igaz. - Mindegy.
Engem mindenki lesajnál.
Te is.
Édesem!
EGY SZENVEDÉLYES ÉJ…
FANTÁZIA FEHÉRNEMŰ TÁJÉKOZTATÓ ÁLLÁSKERESŐKNEK
FANTÁZIA FEHÉRNEMŰ TÁJÉKOZTATÓ
Üdv!
De örülök, hogy itt van!
Üdv!
Megnyugtató egy ismerős arcot látni.
- Menjünk be! - Nos, én… Jobb, ha megyek.
Várjon! Menjünk be együtt!
A világon mindenki visel fehérneműt.
Nem olyan nagy dolog ez.
Nem.
Ez nem egyszerű fehérnemű.
FANTÁZIA
ÜDVÖZÖLJÜK LEENDŐ ÉRTÉKESÍTŐINKET! TÁJÉKOZTATÓ ELŐADÁS
Ez a fehérnemű nem ápol és eltakar.
Ellenkezőleg. Felfedi azt, ami alatta rejtőzik.
Ez szemérmetlenebb, mint vártam.
A legtöbben azt hiszik, hogy a nőket nem érdekli a szex.
De ez tévedés.
Mi, nők is vágyunk a szenvedélyes szexuális életre.
Jogukban áll élvezni a szexet.
Ha tudtam volna, hogy ez lesz, el sem jövök.
Én is megyek.
- Tényleg? - Erre számítottam.
Mégis dühít.
Azt hittem, szükségük van pénzre.
Talán tévedtem.
Kell a pénz.
De ez nem jelenti, hogy elvállalok bármit.
Az ilyesmi mindenkit zavarba hoz.
Hogy tudnám eladni, hogy tudnék ezzel keresni?
Nem ok nélkül bízom a sikerben.
A termékeim elsőre szokatlanok és zavarba ejtőek,
de hiszem, hogy el tudják adni őket,
mert nem maguk lesznek az elsők.
Megmutatom a vállalkozásom történetét.
Nem mi vagyunk az elsők.
Egy Joseph nevű brit orvos volt,
aki feltalálta a vibrátort a hisztéria és szorongás gyógyítására.
Majd az évek során az emberek rájöttek, hogy erotikus célokra is használható.
Amerikában az 1960-as években kezdtek
nyilvánosan árusítani a boltokban felnőtt játékokat.
Az egyre növekvő kereslet hatására 1977-ben megnyitott a Good Vibrations,
az első szexjátékokra specializálódott bolt San Franciscóban.
Ekkor jutottak el ezek a termékek Koreába is.
AMERIKAI HADSEREG
Középkorú nő voltam akkoriban, és az amerikai sereg áruival kereskedtem.
Az erotikus játékokat egy katona mutatta meg nekem.
Mi az?
Uramisten!
Egek!
Mit gondolsz?
James,
ez kissé…
Mrs. Kim!
Ebből sok pénzt tud csinálni.
És sok pénzt akar keresni, nem? Nos?
Sok pénzt…
Hát így kezdődött
a Fantázia Fehérnemű története.
Ha a 60-as években kezdte,
akkor több mint 30 éve árulja ezeket.
Korea talán a többinél konzervatívabb ország,
de én láttam ebben az üzletben fantáziát.
És?
Ez a szöuli boltom. 230 négyzetméteres.
Idefelé talán látták is.
Az a kocsi odakint szintén az enyém.
Mi?
FANTÁZIA
Uramisten!
El sem hiszem, hogy erotikus holmikat árulok.
Őrület, nem?
De a legtöbb családanya nem is álmodhat havi 500 000 vonos fizetésről.
Nagyon boldog lennék, ha megkeresnék 500 000 vont.
Már 300 000 vontól is kibújnék a bőrömből.
Nem aggasztana a bérleti díj többé.
Vehetnék a fiamnak új iskolatáskát.
Azt mondták, hogy a befolyt pénzt el kell hoznunk,
hogy megkapjuk a fizetésünket.
Igen. Még kezdőtőke sem kell. De eladás nélkül fizetés sincs,
és több terméket sem kaphatunk.
Vajon menni fog?
Ha már belevágtunk,
muszáj boldogulnunk valahogy.
Bezzeg a bemutató előtt milyen erényesnek tűnt!
Várjon meg!
Hova lett az autó teteje?
Ilyet eddig csak filmeken láttam.
Ilyen autók nem mászkálnak Geumjében.
Ki lehet a sofőr?
Elnézést!
- Igen? - Igen?
Van itt egy kávézó?
Errefelé nincs ilyesmi.
Arra van a Fekete Teaház, de ez minden.
Fekete Teaház?
De ihat kávét az automatánkból is.
Úgy látom, nem helybéli. Miért nem ül le közénk beszélgetni?
Megkínálhatjuk rizssütivel is.
Nem, köszönöm.
Uramisten!
Ne menjen még el! Üljön le egy percre!
Nem, köszönöm.
Bocsássanak meg!
Talán maradt volna, ha én ragadom meg a karját.
Hol áruljam ezeket?
Egy nagy ház lenne a legjobb.
Jeong-suk!
Kivasalná a férjem ingeit?
Fontos találkozója lesz a hétvégén.
- Hová készül? - A Royal Clubba.
Meséltem, hogy bővíteni akarja a patikát, ugye?
Igen. Ki is nézett egy helyet a mozi közelében.
Az épület tulajdonosa a klub elnöke.
- És az ingatlanos nő férje. - Értem.
Az első ajánlatra nemet mondtak, de talán már kezdik beadni a derekukat.
Ez jó hír.
Ha összejön a dolog, többet kellene jönnie.
Értem.
Asszonyom!
- Új mellékállást vállaltam. - Új állást?
Otthoni értékesítés.
Amikor járja az emberek házát, és mindenfélét árul?
Igen.
Csakhogy…
Én nem ismerek sok embert,
és a mi lakásunk nem jó erre.
Nem használhatnám az ön házát?
Óradíjat fizetek a használatért.
Ajándékot is adok.
Mivel magáról van szó, segítek.
De mit árul pontosan?
Arcfestéket? Edényeket?
Nos…
Megértem a megrökönyödését.
De higgye el, új és szórakoztató élmény lenne.
Jeong-suk!
Tudja, hogy nem vagyok kékharisnya.
Hogyne tudnám!
De…
De ennyire nyitott sem vagyok.
Maga tényleg a gangnami rendőrségtől jött?
Igen.
Tehát Amerikában járt középiskolába, majd elvégezte a rendőrakadémiát.
Ön túl képzett ide.
Túl nagy hal a mi kis pocsolyánkhoz képest.
Mit keres egy ilyen helyen?
Ideköti valami?
Nem, de ez ideális helynek tűnik a letelepedésre.
Értem.
Ebben igaza van.
Itt, az isten háta mögött nem sok a bűncselekmény.
Mások itt a népek, mint Szöulban.
Ezt a vidéket egyszerű emberek lakják.
Valóban?
Oda kell figyelnie.
Ha túl gyorsan beszél,
goromba ember benyomását kelti, és nem fog boldogulni.
Köszönjön illendőn! Ha apró szívességekre kérik, teljesítse!
Bizony.
Na nyomozó, maga van itt a legrégebben, mutassa meg, hogy mennek itt a dolgok!
Bár nem lesz könnyű a nulláról kezdeni.
Ne legyen fennhéjázó!
Sosem tennék ilyet. Úgyis híján vagyunk a fiataloknak.
Rendesen fogok bánni vele.
Hová siet?
Befejeztük, nem?
Igen, nagyjából. Csak meglepődtem.
Ha már itt van, ebédeljünk együtt!
Tudta, hogy Geumje híres a paprikakrémről?
Meghívom egy paprikakrémben sült sertésre.
Már ebédeltem.
De még 11 óra sincs!
Korán ebédelek.
Holnap kezdek, ezért most megyek, kipihenem magam.
Minden jót!
Az ördögbe is!
Hazudott, hogy kibújjon az ebéd alól?
Egyértelműen nem akar velünk lenni.
GEUMJEI RENDŐRSÉG
FŐ A BIZTONSÁG! GEUMJE, A HELY, AHOL JÓ ÉLNI
GEUMJE MEGYE LÉGI FOTÓJA
Új és szórakoztató élmény?
Úgy tűnik, mintha unatkoznék?
Így.
Remélem, hazajön, mielőtt kihűl.
Bumm!
- Üljön le! - Oké.
Miért van sötét, mikor még nem is vagyok itthon?
Alszol, vagy csak úgy teszel?
Forró. Szinte égeti a kezem.
Ébresztő, édesem!
Nyisd ki a szemed! Tudom, hogy ébren vagy.
Találkoztam Eom elnök úrral.
Miért nem hívtál fel, hogy késel? Már megvacsoráztam.
Ez most senkit sem érdekel.
Ma már egyértelműen úgy tűnt, hogy megegyezünk.
Kellemetlen alak, de megéri jóban lenni Dae-geunnal.
Remek.
Miért nem örülsz?
Rosszat tettem?
Én annyira igyekszem, de úgy tűnik, téged ez nem érdekel.
- Tessék? - Jól jött volna a támogatásod.
Ha jóban lennél Eom elnök úr nejével, az sokat segített volna.
De te senkivel sem barátkozol.
Én vagyok az egyedüli, aki könyörög, esdekel és küzd.
Azt mondtad, jó, hogy én nem vagyok olyan pletykafészek.
Feleselsz?
Alkalmazkodnod kell a változó időkhöz.
Jó lenne, ha modern, liberális nő lennél,
aki eljár itthonról, akinek vannak hobbijai és barátai.
Kár, hogy nem vagy ilyen.
Mindegy, megyek, megmosakszom.
Csinálj nekem mézes teát!
Túl tiszta ez a ház. A takarítás az egyetlen szenvedélyed?
Alkalmazkodjak?
Találjak egy hobbit?
Legyek modern nő?
Seong-su laposra verte mindhármat, amiért piszkálták Jeong-sukot.
Mind a négyüket, Chang-sikkal együtt.
Tényleg.
Ne már! Folyton a gimis kalandjaitokról meséltek.
Beszéljünk olyasmiről, amit én is tudok, hogy ne érezzem magam kirekesztve!
Ugye, Jeong-suk?
Han Jeong-suk!
Igen?
Ne aggódj, Jeong-suk!
Sok helyre beajánlottam Seong-sut.
Nem aggódom.
Biztos talál megoldást.
- Felveszem. - Jó.
Hajtsd fel, haver!
- Halló? - Én vagyok.
A tárgyra térek.
Az otthoni értékesítés miatt hívom.
Csinálhatja a házamban.
Hogyan?
Ez biztos?
Amint tudja, nincs sok ismerősöm,
de azért körbekérdezek.
Köszönöm szépen.
Tudom, hogy ez nehéz döntés volt.
- Én… - Édesem!
Kifogyott a szappan!
Majd veszek neked.
HAJBŰBÁJ FODRÁSZAT
Jó napot!
Először jár itt, igaz?
Üljön le!
Rendben.
Milyen stílust szeretne?
Nem tudom.
Nincs konkrét ötletem.
Tudna javasolni valamit? Este találkozóm van.
Értem.
Árulja el, milyen találkozó, és csinálunk egy hozzáillő frizurát!
A barátnőm fehérneműt árul.
Lesz egy vásár a házamban.
Ez jól hangzik.
- Én is eljöhetek? - Eljönne?
Minél többen vagyunk, annál jobb.
Ezt igennek veszem.
Én dauert javasolnék erre az alkalomra. Jó lesz?
Igen, hogyne.
Rendben.
Lee!
- Üdv! - Helló!
Na végre!
Már ezer éve nem csináltattam meg a hajam.
Nocsak! Meglep, hogy itt látlak, Geum-hui.
Ismerik egymást?
A férjem a Royal Club elnöke,
az ő férje meg a számtalan klubtag egyike.
Mit csinálsz neki?
Dauert.
Dauer? Neked? Ez meglepő.
Miért?
Csak nem engem utánozol?
Hogyan?
Ez a fajta hullám csakis nekem áll jól.
Ha ezt akarod lemásolni,
csalódott leszel, mert teljesen másként fog kinézni.
Ha úgyis ismerik egymást,
eljöhetne ön is ma este hozzá!
Fehérneművásár lesz nála.
- Nem, ez… - Fehérnemű?
Nagy kár,
hogy a lányom ma jön Szöulból, és sok dolgom lesz.
Így nem érek rá elmenni.
Igazán? Úgy sajnálom!
Ezt a részt rendbe szednéd?
- Mi történt? - Mondj el mindent!
Végre eladom a holmikat.
Mi van már? Áruld el!
Mi volt Hyeon-suval?
Találkozni fogok vele.
Egy randi? Na ne!
- Jó lehet ilyen fiatalnak lenni. - Nem Yeong-mannal jártál?
- Nem. - Yeong-mannal?
Egy perc, uram!
Asszonyom!
Nagyon nehéz.
Óvatosan!
- Köszönöm. - Egy pillanat…
Üljön le!
- Leszáll, vagy mi lesz? - Leszállok.
- Indulnánk! - Máris leszállok!
- Köszönöm. - Nincs mit.
Várjon, ne!
Állj!
Uram!
Most mit csináljak?
Elnézést!
Valamit azon a buszon hagytam.
Nagyon fontos nekem.
Bocsánat, nem érek rá, amint látja…
Segítsen, könyörgök!
Ez az utolsó reményem. Kérem!
Most mit tegyek?
Kérem! Segítsen!
Egek!
- Az a busz az? - Igen.
Uramisten!
Uram!
Sajnálom. Nagyon sajnálom.
Sajnálom és köszönöm!
Megtaláltam!
Mi az ördög?
Mi történik velem?
Egek!
Ez meg mi?
Tehát ez az utolsó reménye?
Igen.
Most nincs időm elmagyarázni…
de igen, ez az utolsó reményem.
Mindenesetre köszönöm.
Köszönöm.
Nagyon szépen köszönöm.
Kösz!
Egyszerű vidéki népek, mi?
Jeong-suk!
- Sajnálom, hogy elkéstem. - Nem ez a gond.
Úgy volt, hogy nem jön,
de itt a klub elnökének neje.
- Hogy? - Milyen csinos!
Nos, ez a ház…
A ház kisebb, mint gondoltam.
- Kicsi. - Ezt nézze!
Seo-yeon is itt van! Iskolatársak voltunk.
Az meg az elnök lánya, aki Szöulból érkezett?
Kész, végünk van.
Koncentráljunk a fehérneműkre!
Ha már csináljuk, adjunk bele mindent!
Sokat gyakoroltam tegnap este.
Ha részletesen elmagyarázok mindent, nem lesz olyan kínos.
Ne aggódjon!
Jeong-suk!
Remegnek a kezei.
Jaj! Mi van velem?
A városban csak a Wangbangul fehérneműit lehet kapni.
- Amerikai fehérnemű! Alig várom! - Én is.
Mikor kezdünk?
Nem értem.
Iderángatott minket, erre vesztegeti az időnket.
Máris jönnek.
Mehet?
Igen.
Nagyon finom.
Bocs, egy perc!
Te vagy az, Jeong-suk?
Szia, Seo-yeon!
Szóval most fehérneműt árul?
Milyen váratlan fordulat!
Egy ilyen erénycsősz nő…
Az erényes emberek is hordanak fehérneműt.
Biztosan önmagához illő fehérneműt árul.
Jó, akkor lássunk pár nagyon erényes bugyit!
- Rajta! - Oké.
Rajta, lássuk!
Rajta!
- Lássuk! - Igen.
Hadd nézzük!
Jól van.
- Mi? - Ezek mik?
- Ezek meg mik? - Hogy?
Mennyei isten, ezek micsodák?
Én a dagadt hasamat eltakaró bugyit akartam.
Ez teljesen átlátszó, mint a szúnyogháló.
- Hová vennéd ezt fel? - Mi a…
Alamuszi nyuszi nagyot ugrik!
Nem nevetett a pajzán vicceken, erre most ilyesmit árul?
Milyen szép!
- Nahát, nyakláncok is vannak? - Csinos.
- Nyaklánc. - Így kell felvenni?
Nagyon helyes.
Az nem nyaklánc.
- Hogyan? - Mi?
Az alsónemű.
- Mi? - Tessék?
- Uramisten! - Jesszusom!
Ez itt bugyi?
Várjunk, melyik az eleje?
Igen, az az eleje.
Atyaég!
Várjunk csak!
Ez az áru hibás.
Alul nincs összevarrva.
Tényleg.
Szándékosan ilyen.
Szándékosan lyukas alul?
Mégis miért?
Nos…
Hogy is fogalmazzak…
Biztos láttak már olyan boltot,
aminek mindig nyitva van az ajtaja, ugye?
Mit gondolnak, mi az oka?
Mert fárasztó minden alkalommal kinyitni. Így az ügyfelek könnyedén járhatnak ki-be.
Pontosan. Így könnyebb bejutni.
Könnyebb bejutni? Hová?
Tudja, hát oda.
Oda…
Ez kész őrület!
Uramisten!
Ezt most csak álmodom?
Mi a fene folyik itt?
Meg vagyok döbbenve. A szívem!
Érthető a döbbenete.
Elsőre engem is sokkolt.
- De… - Geum-hui!
Te tudtad, mire készülnek?
Tudtad, ugye?
Hisz te ismered ezt a nőt!
Te nem az a típus vagy,
aki vonzódik efféle közönséges göncökhöz.
Angol irodalomból diplomáztam.
Most mit akar a diplomájával?
- Mintha mi nem jártunk volna egyetemre. - Te nem jártál, anya.
Hallgass!
Nem így értettem.
Talán a sok angol könyvnek és filmnek köszönhetően ezek a holmik
engem nem botránkoztatnak meg.
Nem zavarnak.
Manapság az erotikát sok film művészi színvonalra emelte.
Mint a Lady Chatterley szeretője.
Igaz.
A Lady Chattering, tényleg.
- Igaz. - Tényleg.
Manapság ez divatos dolog.
De mivel ti nem olvastok és nem néztek filmeket,
megbotránkoztatónak találjátok.
- Erre nem is gondoltam. - Igaz.
CSILIPAPRIKA
Tessék? Pénzt adtál Seung-taknak, hogy befektesse?
Hogy bízhatsz meg benne?
Az apja a polgármester.
Szerinted átverne?
Mit számít, hogy ki az apja vagy a nagyapja!
Már rég kitagadták a családból.
Miért nem kérdeztél meg engem előbb?
Na és?
Nem tudhatod, hogy mi lesz a vége.
Lehetetlen alak!
Szépek, de elég unalmasak.
Más nincs?
Nem igazán találok semmit, amit szívesen megvennék.
Van pár dolog, amit még nem mutattam meg.
Ez a fő attrakció.
Nincs semmi a méretemben.
- Ez az. - Tökéletesen kell passzolnia.
- Igen. - Így van.
Nincs elég méret.
És ha hibásak?
Ez az.
Az meg mi?
Egy mikrofon?
De nincs vezeték hozzá.
Szerintem fokhagymatörő.
- Tényleg. - Igaz.
Nem, nem az. Ez masszírozásra való.
Tudom már! Az arcodhoz teszed, és masszírozod, így?
- Tényleg. - Ilyet már láttam.
Ez nem az archoz való.
Akkor?
Megvan! Vállmasszírozó!
- Igen. - Biztosan.
Na, mi az? Áruld már el!
Miért nem mondjátok el?
- Mi az? - Mondjátok már!
- Mi az? - Jaj, a szívem!
Mit mondott? Tedd azt el rögtön!
- Istenem! - Egek!
Micsoda bizarr ketyere!
Mit tud vajon?
- Szent isten! - Atyám!
Miért adtad nekem?
Uramisten!
Biztos megdöbbentek.
Mondtam, majd én megcsinálom!
Dehogy, összepakolok én.
Nem adtunk el semmit. Mi lesz a holmikkal?
Jeong-suk!
Az a kütyü…
Én veszek egyet.
Tessék?
Tényleg?
Igen.
Remek!
Nem tudok dönteni.
Melyik áll jobban?
Ez cuki és szexi.
Ez vadóc és szexi.
Szerintem magához…
Ez meg ki? A férjem ilyenkor nem szokott még hazaérni.
Ki az?
A rendőrség.
Rendőrség?
Üdv!
Kim Do-hyeon vagyok, új nyomozó a városban.
Maga a ház tulajdonosa?
Igen.
- Azért jöttünk… - Bejelentést kaptunk,
hogy bordélyt működtetnek.
Ez felháborító!
- Üdv! - Üdv!
Maga rendőr?
Ismerik egymást?
Nem, csak ma…
Még hogy bordély? Ez nevetséges!
Így van.
Ki tehetett ilyen abszurd feljelentést?
Biztos az anyám volt.
Itt csak nők vannak.
A bejelentő szerint erkölcstelen holmikkal prostitúciós tevékenységet folytatnak.
Megvizsgáljuk a helyszínt.
Ha nem találunk semmit, folytathatják, amit csináltak.
Mi baja?
Csak körülnézünk.
Elnézést, uram.
- Lássuk… - Uram!
- Nos… - Nyissa ki!
Tessék, jöjjenek be!
Gyorsan végzünk.
- Nincs itt semmi. - Lássuk…
Ez kissé gyanús.
Nőknek tartottunk fehérnemű-bemutatót.
Szerintem nincs ezzel semmi gond.
Azt majd mi eldöntjük.
Kim nyomozó, nézzen jól körül, hogy lát-e bármi gyanúsat!
Jó.
Úgysem találnak semmit.
Mi a gond?
Mintha lenne ott valaki.
Ne mozduljon!
Maga meg ki a fene?
Rendőr vagyok.
Rettenetesen sajnálom!
Ez minden?
Igen.
Oké.
Maga sem talált semmi gyanúsat?
Nem, semmit.
Akkor menjünk!
- Köszönjük. - Nincs mit.
Köszönjük a munkájukat.
Hová lettek a vibrátorok?
- Eltűntek? - El.
Itt vannak!
Uramisten!
Okos húzás volt, nem?
Gondoltam, jobb, ha ezeket nem találják meg a rendőrök.
Köszönjük!
Mit művelnek itt?
Kifelé a házamból!
Micsoda éjszaka! Mi a fene folyik itt?
Ez egy rendes környék,
de ezek nagyon fura asszonyok voltak.
Egészségünkre!
- Igyál még! - Jó.
Hogy áll a befektetésünk?
Amiatt ne aggódj! Bízz bennem!
Hogyne bíznék. Igyunk!
Egek!
A gyógyszerész házvezetőnője tényleg szexjátékokat árul?
Bizony.
A nejem mesélte.
Mindenféle erkölcstelen ruhákat,
meg fura gépeket akart rásózni.
Hallottad ezt? Micsoda szexi asszony!
- Bárki az, szívesen eljátszadoznék vele. - Hogy?
Egy ilyen nő nemcsak szexjátékokat árul,
hanem szexet is.
Mit mondtál?
Mi van?
Seggfej!
Anya elment?
Hol van Min-ho?
Tényleg érdekel?
Azt hittem, téged csak a szexjátékaid izgatnak.
Hallottam,
hogy mit műveltél.
Sajnálom, hogy nem szóltam.
Tudom, hogy utálod az ilyesmit.
De édesem,
ez számomra csak üzlet.
- Ha keményen dolgozom… - Üzlet?
Miféle üzlet?
Mióta üzlet a prostitúció?
- Hogy kérdezhetsz ilyet? - Megmondtam…
hogy ne csináld!
Hát nem tartasz semmire?
A fenébe!
Az a baj, hogy nincs munkám?
Nem tagadom,
miután kirúgtak,
kiborított, hogy elszórtad a bérleti díjat.
Valamit tennem kellett.
Tehát igaz, amit beszélnek.
Azt mondják, én tettem tönkre az életed.
Hát jó.
Elhúzok a francba.
Jobb későn, mint soha.
Micsoda szégyen!
Hogy hagyhattad, hogy ilyesmit hozzanak a házamba?
- A te házad? - Talán a tiéd?
Hagyd ezt az ostobaságot!
Ez a haj, a tegnapi felfordulás…
Ne akarj több lenni, mint ami vagy! Csak bajt hoz rád.
Egek!
Azt hittem, kalandvágyó, modern nőre vágysz.
Mi baj? Nem eszel többet?
Nem vagyok éhes.
Jeong-suk egyszer sem hívott. Pedig tudja, hogy itt vagy.
A bocsánatodért kéne könyörögnie.
Hogy merészeli?
Elég!
- Lefekszem. - Jól van.
Pihend ki magad!
- Hozzá se nyúlt az ételhez. - Miért fogod az ő pártját?
Hisz Jeong-suk barátnője vagy.
Ezért haragszom rá annyira.
- Hogy viselkedhet ilyen közönségesen? - Ne szólj bele!
Majd ők megoldják a problémáikat.
- Mennem kell dolgozni, szívem. - Oké.
- Vigyázz magadra, jó? - Jó.
- Szép napot! - Köszi.
Tessék.
Ezek itt maradtak, amikor a férjem betoppant.
Köszönöm. És sajnálom.
Itt van ez is.
Ez túl sok.
Hozzátettem ennek az árát is.
- Igazán? - Igen.
Azonnal megtetszett, amikor tegnap megláttam.
Nem terveztem ilyesmit tenni,
de amikor a férjem rám parancsolt, hogy ne akarjak másnak látszani,
rájöttem, hogy pont erre vágyom.
Nagyon cuki vagy, csajszi.
Ne szólítson csajszinak!
Miért?
Túl merev vagy ehhez a ruhához. Amerikában, ahol ez készült,
mindenki tegeződik mindenkivel, tudtad, Geum-hui?
Nahát!
In-tae?
Mi-hwa?
In-tae!
Mi-hwa!
Jesszus!
ERÉNYES NŐ
KÜLÖN KÖSZÖNET RA MI-RANNAK
Kit tart a férjük a világon a legszebbnek?
Minden nőt szépnek találnak, aki nem a feleségük.
És mielőbb észbe kapnánk,
máris viszonyba bonyolódik valakivel.
Talán ők ketten a zsák meg a foltja.
Állítólag a férje nagyon megharagudott rá,
amiért ilyen holmikat árul.
Faképnél is hagyta.
Nahát!
Jeong-suk helyet keres egy újabb bemutatónak.
Az kizárt!
És minket amúgy sem érdekelnek azok a közönséges holmik.
Meggondoltam magam.
Érdekel ez a munka.
- Nem túl elhagyatott? - Nekem tetszik.
Meg akarom figyelni.
A feliratot fordította: Kisházi Viktória